《过仪真访谭子羽留酌江霞馆因赠 其二》
明代·黎民表

留滞周南久，川程倚棹过。江流经楚尽，岭树入吴多。

兴为悲秋发，情如惜别何。津亭明日路，相望隔烟波。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。